Άλεξ ντε Σόουζα

Ο **Αλεχάνδρο «Άλεξ» ντε Σόουζα** (*Alexsandro "Alex" de Souza*, γεννήθηκε 14 Σεπτεμβρίου 1977) αναφερόμενος και ως απλά **Άλεξ**, είναι Βραζιλιάνος πρώην ποδοσφαιριστής και νυν προπονητής. Ένας δημιουργικός και παραγωγικός επιθετικός μέσος, έγινε περισσότερο γνωστός για την περίοδο που αγωνίστηκε στη Φενερμπαχτσέ, όπου ήταν αρχηγός για πολλά χρόνια και έγινε ο ξένος παίκτης με τα περισσότερα γκολ όλων των εποχών στη τουρκικό πρωτάθλημα. Σε διεθνές επίπεδο, ήταν μέλος της ομάδας τους σε τρεις διοργανώσεις Κόπα Αμέρικα, κατακτώντας δύο (1999 και το 2004), το τελευταίο ως αρχηγός.

## Βιογραφία

Γεννήθηκε στην Κουριτίμπα της Πολιτείας Παρανά στις 14 Σεπτεμβρίου 1977. Ξεκίνησε να παίζει ποδόσφαιρο στις ακαδημίες της ομάδας της πόλης του Κορίτιμπα. Στη συνέχεια, μοίρασε τον χρόνο του μεταξύ ποδοσφαίρου και ποδοσφαίρου σάλας, τελειοποιώντας έτσι την τεχνική του. Έκανε το ντεμπούτο του στην πρώτη ομάδα της Κοριτίμπα το 1995 στη δεύτερη κατηγορία και έπαιξε 124 επίσημους αγώνες για τον σύλλογο μέχρι το 1997 και την αναχώρησή του για την Παλμέιρας με το δύσκολο έργο να αντικαταστήσει τον Ριβάλντο. Τα καταφέρε εξαιρετικά κατακτώντας το Κύπελλο την πρώτη χρονιά και το Κόπα Λιμπερταδόρες τη δεύτερη. 

Η επιτυχημένη πορεία του στη Βραζιλία οδήγησε την Πάρμα στη μεταγραφή του, αλλά σε γρήγορη σύγκρουση με τον προπονητή Τσέζαρε Πραντέλι, ο Άλεξ έπαιξε εκεί μόνο πέντε φιλικούς αγώνες. Την ίδια σεζόν, επέστρεψε στην Κρουζέιρο, η οποία έλαμψε το 2003. Έγινε αρχηγός της ομάδας που κατέκτησε το τρεμπλ (Πρωτάθλημα Μινέιρο, το Κύπελλο και το Πρωτάθλημα Βραζιλίας). Του απονεμήθηκε η Χρυσή Μπάλα της Βραζιλίας ως ο καλύτερος παίκτης του 2003.

Το 2004 μεταγράφηκε στη Φενερμπαχτσέ στην Τουρκία. Είχε ένα δύσκολο ξεκίνημα, αλλά βοήθησε την ομάδα να κατακτήσει το τουρκικό Πρωτάθλημα. Το 2007, έγινε αρχηγός της ομάδας, ενώ ήταν και πρώτος σκόρερ του πρωταθλήματος. Το 2011 ήταν πρώτος σκόρερ του πρωταθλήματος για δεύτερη φορά και τρίτος σκόρερ στην Ευρώπη με 28 γκολ μετά τον Λιονέλ Μέσι και τον Κριστιάνο Ρονάλντο. Τρεις φορές πρωταθλητής Τουρκίας, δύο φορές ψηφισμένος καλύτερος παίκτης του πρωταθλήματος και δεύτερος σκόρερ στην ιστορία του συλλόγου με 172 γκολ σε 346 αγώνες παρέχοντας και 162 ασίστ, η διοίκηση του συλλόγου τον τίμησε με τα αποκαλυπτήρια ενός αγάλματος που τον απεικόνιζε στις 15 Σεπτεμβρίου 2012. Μετά από μία ακόμη σύγκρουση με προπονητή, επέστρεψε στην πρώτη του ομάδα, κατέκτησε Πρωτάθλημα Παραναένσε και εξασφάλισε τη νίκη για την ομάδα του με αντίπαλο τη Φλουμινένσε (2–1) δίνοντας μία ασίστ και πετυχαίνοντας το 400ό γκολ της καριέρας του.

Στις 23 Σεπτεμβρίου 1998 ο Άλεξ έκανε το ντεμπούτο του στην Εθνική ομάδα της Βραζιλίας σε αγώνα με τη Γιουγκοσλαβία (1–1). Παρά τις καλές εμφανίσεις του σε δύο νικηφόρα Κόπα Αμέρικα, μετά το 2004 έχασε τη θέση του στην ομάδα και έκανε την τελευταία του εμφάνιση το 2005, χωρίς να συμμετάσχει σε κανένα Παγκόσμιο Κύπελλο. Σε 48 συμμετοχές σημείωσε 12 γκολ. Συνολικά, στο τέλος της καριέρας του είχε αγωνιστεί σε 999 επίσημα παιχνίδια, έχοντας 412 γκολ και 346 ασίστ, ένας από τους πέντε καλύτερους στην ιστορία του ποδοσφαίρου, ενώ κατέκτησε 18 επίσημους τίτλους. Από το 2021 ακολουθεί καριέρα προπονητή.

## Τίτλοι

**Παλμέιρας**
* Κύπελλο Βραζιλίας: 1998
* Κόπα Μερκοσούρ: 1998
* Κόπα Λιμπερταδόρες: 1999
* Τουρνουά Ρίο-Σάο Πάολο: 2000

**Φλαμένγκο**
* Πρωτάθλημα Καριόκα: 2000
* *Taça Rio*: 2000

**Κρουζέιρο**
* Πρωτάθλημα Βραζιλίας: 2003
* Κύπελλο Βραζιλίας: 2003
* Πρωτάθλημα Μινέιρο: 2003, 2004

**Φενερμπαχτσέ**
* Πρωτάθλημα Τουρκίας (3): 2004–05, 2006–07, 2010–11
* Κύπελλο Τουρκίας: 2011–12 
* Σούπερ Καπ Τουρκίας (2): 2007, 2009

**Κορίτιμπα**
* Πρωτάθλημα Πολιτείας Παρανά: 2013

**Βραζιλία Κ-20
* Πρωτάθλημα Νέων Νότιας Αμερικής (2): 1992, 1995

**Βραζιλία'''
* Κόπα Αμέρικα (2): 1999, 2004

## Ατομικές διακρίσεις

* Καλύτερος παίκτης Πρωταθλήματος Πολιτείας Παρανά: 1996 
* Καλύτερος παίκτης Copa Mercosur: 1998
* Τρίτος σκόρερ στον κόσμο της IFFHS
* Ομάδα της Χρονιάς στη Νότια Αμερική (2): 1999, 2003
* Τρόπαιο Τελε Σαντάτα για τον καλύτερο μέσο: 2002
* Βραβείο Αστέρα της Χρονιάς Τέλε Σαντάνα: 2003
* Χρυσή Μπάλα Βραζιλίας: 2003 
* Καλύτερη Ομάδα του Κόπα Αμέρικα: 2004
* Πρώτος σκόρερ του Κυπέλλου Τουρκίας: 2004–05
* Ποδοσφαιριστής της χρονιάς στην Τουρκία (2): 2005, 2010 
* Πρώτος σκόρερ πρωταθλήματος Τουρκίας (2): 2006–07 (19 γκολ), 2010–11 (28 γκολ) 
* Κορυφαίος πάροχος ασίστ στο Τσάμπιονς Λιγκ: 2007–08 (6 ασίστ)
* Καλύτερος παίκτης Κυπέλλου Τουρκίας: 2011–12

## Παραπομπές


## Εξωτερικοί σύνδεσμοι

*

Κατηγορία:Βραζιλιάνοι ποδοσφαιριστές
Κατηγορία:Ποδοσφαιριστές Εθνικής Βραζιλίας
Κατηγορία:Ποδοσφαιριστές ολυμπιακής ομάδας Βραζιλίας 
Κατηγορία:Ποδοσφαιριστές στους Θερινούς Ολυμπιακούς Αγώνες 2000
Κατηγορία:Ποδοσφαιριστές Καμπεονάτο Μπραζιλέιρο Σέριε Α
Κατηγορία:Ποδοσφαιριστές Καμπεονάτο Μπραζιλέιρο Σέριε Β
Κατηγορία:Ποδοσφαιριστές Κορίτιμπα Φουτ Μπολ Κλαμπ 
Κατηγορία:Ποδοσφαιριστές Σοσιεντάντε Εσπορτίβα Παλμέιρας 
Κατηγορία:Ποδοσφαιριστές Κλούμπε ντε Ρεγκάτας ντο Φλαμένγκο 
Κατηγορία:Ποδοσφαιριστές Κρουζέιρο Εσπόρτε Κλούμπε
Κατηγορία:Ποδοσφαιριστές Πάρμα ΦΚ 
Κατηγορία:Ξένοι ποδοσφαιριστές στην Ιταλία
Κατηγορία:Φενερμπαχτσέ Σπορ Κουλουμπού 
Κατηγορία:Ποδοσφαιριστές Σούπερ Λιγκ Τουρκίας 
Κατηγορία:Ξένοι ποδοσφαιριστές στην Τουρκία 
Κατηγορία:Παίκτες νικητές Κόπα Αμέρικα
Κατηγορία:Παίκτες νικητές Κόπα Λιμπερταδόρες 
Κατηγορία:Μέσοι ποδοσφαιριστές